projecte-aina/catalan_government_crawling huggingface dataset:
Resolució de 15 de juny de 2016, d'inadmissió de la Reclamació 64/2016
Els quadrants de distribució de la jornada flexible dels treballadors de la brigada per a l'any 2016.
La sol·licitud d'informació es va fer sense deixar constància certa de les dades requerides per l'article 26 de la Llei 19/2014, del 29 de desembre, de transparència, accés a la informació pública i bon govern, especialment de la identitat i representació de la persona jurídica reclamant.
Ajuntament de Rubí, Inadmissió, Requisits de les sol·licituds d'informació, Personal.
L'article 26 de la Llei 19/2014, de 29 de desembre, de transparència, accés a la informació pública i bon govern (LTAIPBG) estableix que les sol·licituds d'informació pública es poden fer per qualsevol mitjà que permeti tenir constància, entre altres qüestions, de la identitat del sol·licitant i una adreça de contacte, preferiblement electrònica.
L'article 27.3 de la mateixa llei afegeix que aquestes sol·licituds s'han d'adreçar a l'entitat o òrgan administratiu que disposi de la informació.
I l'article 18.1 LTAIPBG preveu també que les persones poden exercir el dret d'accedir a la informació pública tant a títol individual, com en representació de qualsevol persona jurídica legalment constituïda.
Pel que s'exposa als antecedents, en aquest cas no es garanteix que es compleixin els requeriments legals que s'acaben d'exposar, doncs ni està clara la identitat de la persona sol·licitant, ni si representa efectivament la secció sindical de CCOO, ni a quin òrgan adreça la sol·licitud.
En conseqüència, procedeix declarar la seva inadmissió a tràmit.
Sobre la base dels antecedents i fonaments jurídics exposats, el Ple de la GAIP, en la sessió de 15 de juny de 2016, resol per unanimitat:
Resolució de 28 de gener de 2016, d'inadmissió de la Reclamació 5/2016
Informació relativa al sorteig per a la selecció dels correctors de les Proves d'accés a la Universitat (PAU) i als resultats d'aquest sorteig per a les convocatòries de 2015 i anteriors.
La no acreditació d'haver formulat la sol·licitud d'accés a la informació pública prèvia és causa d'inadmissió de la reclamació.
Universitat, Manca de sol·licitud d'accés a la informació, Inadmissió,
A la vista dels antecedents i fonaments jurídics exposats, el Ple de la GAIP, en la sessió celebrada el 28 de gener de 2016, per unanimitat,
Resolució 26/2017, d'1 de febrer
Administración: Servei Públic d'Ocupació de Catalunya (SOC)
Informació relativa al control horari i de presència al lloc de treball.
La reclamació no reuneix els requisits necessaris per a la seva admissió a tràmit.
La persona reclamant no respon el requeriment d'esmena que li ha notificat la GAIP, per la qual cosa se la té per desistida de la reclamació i és procedent declarar-ne la finalització.
Núm. d'expedient de la r eclamació: 497/2017.
Sentit de la Resolució: Finalització per desistiment.
L'article 39.1 de la Llei 19/2014, del 29 de desembre, de transparència, accés a la informació pública i bon govern (LTAIPBG) estableix que les reclamacions davant de la GAIP han de tenir per objecte resolucions administratives en matèria d'accés a la informació pública.
Per tant, és requisit per a poder accedir a la via de garantia de la GAIP que s'acrediti que prèviament s'ha demanat a l'Administració l'accés a una informació i aquesta l'ha desatès, i la coincidència de la persona sol·licitant i la reclamant.
En aquest cas, la persona sol·licitant de l'accés és una diferent de la que ara diu formular reclamació en nom propi.
El Manual de Reclamació de la GAIP estableix en el seu apartat 8 que la reclamació s'ha d'acompanyar d'una còpia de la sol·licitud d'informació, amb les dades bàsiques (data i número de registre) i aquesta sol·licitud ha de ser formulada per la mateixa persona que ara reclama, de manera que si en aquest tràmit actués representada, caldria que s'acredités la representació.
Així mateix, el mateix apartat del Manual estableix com a requisit aportar la resolució de l'Administració, si n'hi ha, en la que consti el registre de sortida o la data de recepció per part de la reclamant.
El Manual de Reclamació disposa en el seu apartat 13.1 que si la persona responsable de la tramitació comprova que la reclamació presentada no reuneix tots els requisits, ho comunicarà a la reclamant indicant-li les dades o documents que cal completar i advertint-la que, si no ho esmena en el termini de deu dies, es considerarà que desisteix de la seva reclamació i aquesta serà arxivada.
Així es va procedir (antecedent 2), sense que depassat àmpliament el termini s'hagi obtingut resposta de la persona reclamant, per la qual cosa, de conformitat amb el Manual de Reclamació esmentat i d'acord amb l'article 68 de la Llei 39/2015, d'1 d'octubre, del procediment administratiu comú de les administracions públiques, se la té per desistida de la reclamació i es declara la finalització del procediment.
Sobre la base dels antecedents i fonaments jurídics exposats, el Ple de la GAIP, en la sessió d'1 de febrer de 2017, resol per unanimitat:
Resolució de 5 de maig de 2016 d'estimació de la Reclamació 15/2016
Informacions diverses relacionades amb l'activitat del centre d'acollida d'animals de titularitat municipal.
L'Ajuntament imposa de manera incorrecta una taxa prevista per la seva ordenança fiscal per a l'elaboració d'informes tècnics.
El règim general d'accés a la informació pública és gratuït i només es pot subjectar a contraprestació econòmica les còpies o transposició de formats.
La gratuïtat de l'accés no es pot limitar als casos en què l'accés es demani en relació amb documents preexistents.
Si la tasca d'elaboració de la informació sol·licitada és complexa, l'administració hauria pogut inadmetre la sol·licitud, però no és procedent aplicar-hi una taxa per expedició d'informes tècnics.
I no es pot invocar la concurrència d'una causa d'inadmissibilitat un cop ja s'ha produït estimació presumpta per silenci administratiu.
Ajuntament, Gratuïtat, Inadmissió, Tasca complexa d'elaboració o reelaboració,
Sobre la base dels antecedents i fonaments jurídics exposats, el Ple de la GAIP, en la sessió de 5 de maig de 2016, resol per unanimitat:
Resolució de 14 de gener de 2016, de finalització de la Reclamació 25/2015
Administració: Ajuntament de L'Hospitalet de Llobregat
Manca de lliurament material de l'expedient de contractació administrativa de concessió demanial de l'ús privat de les instal·lacions i altres espais de domini públic del recinte denominat Complex Esportiu Municipal Tennis l'Hospitalet, un cop produït el silenci administratiu.
Una sol·licitud d'accés prèvia a l'entrada en vigor de l'LTAIPBG és té per presentada un cop la Llei entra en vigor per Decret d'alcaldia.
No es pot acceptar la invocació del sentit negatiu del silenci per aplicació de la normativa bàsica estatal atès que l'LTAIPBG és plenament vigent i aplicable.
La resolució estimatòria extemporània no pot imposar nous terminis per a l'accés material a la informació.
No procedeix iniciar el procediment de mediació ja que la resolució favorable extemporània deixa sense objecte la reclamació.
Ajuntament, Silenci negatiu, Silenci positiu, Llei bàsica estatal, Contractació, Concessió demanial, Obligació de resolució expressa, Estimació extemporània, Accés material efectiu a la informació,
Sobre la base dels antecedents i fonaments jurídics exposats, el Ple de la GAIP, en la sessió de 14 de gener, resol:
Resolució d'11 de febrer de 2016, de finalització de la Reclamació 23/2015 amb acord de mediació
Expedient complet de la selecció d'empleats públics de l'Ajuntament.
El dret d'accés a la informació pública no pot ser condicionat ni restringit a la concurrència d'un interès personal i subjectiu en la informació a la què es vol accedir, sinó que deriva i és conseqüència del caràcter públic objectiu de la informació.
L'administració no ha de desestimar preventivament les sol·licituds d'accés que afectin drets de terceres persones, sinó que els n'ha de donar trasllat sempre que sigui possible, llevat que concorrin altres causes per denegar o limitar l'accés.
Les taules d'avaluació documental han de garantir la conservació de la documentació a la qual la normativa vigent en matèria de transparència i accés a la informació pública en declara el dret d'accés, i ha de vetllar especialment per la conservació d'aquella que revesteix un major interès públic en la seva divulgació des de la perspectiva de la transparència, com és el cas de la gestió dels recursos econòmics i humans de les administracions.
Les administracions han de ser restrictives i prudents en relació amb la destrucció de documentació que permetin taules d'avaluació documental aprovades amb anterioritat a l'LTAIPBG ja que aquesta Llei preval sobre les normes que aproven les taules esmentades.
L'acord assolit en procediment de mediació satisfà l'objecte de la reclamació.
Ajuntament, Mediació, Selecció de personal, Dades de caràcter personal, Afectació de terceres persones, Conservació documental, Obligació de resoldre, Silenci administratiu,
Resolució de 27 d'abril de 2016, d'estimació de la Reclamació 16/2016
Nombre d'expedients disciplinaris oberts en els últims 3 anys al municipi, amb les respectives sancions, si s'escau.
No s'apliquen els límits a l'accés a informació que contingui originàriament dades personals o informació relativa a la investigació o sanció d'infraccions disciplinàries si les dades es demanen dissociades i limitades a conèixer-ne el nombre.
La comunicació en relació amb una sol·licitud d'accés a informació pública prevista l'article 33.8 està limitada al cas de la seva estimació; la desestimació ha de prendre forma de Resolució motivada dels límits aplicats i ha d'indicar les vies específiques de recurs i reclamació establerts a l'LTAIPBG (article 34.4 i 7 LTAIPBG).
Ajuntament, Expedients disciplinaris, Notificació defectuosa, Motivació, Dades personals, Sancions administratives,
Havent transcorregut àmpliament el termini per tal que l'Administració reclamada exposi les raons en les què fonamenta la seva negativa a donar accés a la informació pública sol·licitada, pertoca dictar aquesta resolució d'acord amb les normes del Manual de reclamació de la GAIP i en funció de la informació disponible.
Sobre la base dels antecedents i fonaments jurídics exposats, el Ple de la GAIP, en la sessió de 27 d'abril de 2016, resol:
Resolució de 2 de febrer de 2016, de finalització de la Reclamació 28/2015
Administració: Ajuntament de Seròs
Manca de lliurament de la informació sol·licitada, relativa als expedients de tots els processos de selecció de personal laboral del municipi des de l'any 2007.
Els principis de publicitat i transparència que regeixen els processos de selecció de personal per part de les diverses administracions públiques comporten que la ciutadania hagi de poder accedir, entre altres aspectes, al nom, cognoms i el càrrec dels membres de l'òrgan de selecció, al nom, cognoms i la puntuació de la persona o persones finalment seleccionades, i a l'acta elaborada per l'òrgan de selecció, prèvia ocultació de les dades personals dels candidats que han participat en el procés respectiu i que no han estat finalment seleccionats.
La Llei 19/2014 tipifica com a infracció greu no resoldre les sol·licituds d'accés a la informació de manera expressa i motivada dins el termini d'un mes.
El deure de diligència en la instrucció d'ofici dels procediments administratius obliga l'Administració a buscar exhaustivament la informació sol·licitada als seus arxius i a oferir al sol·licitant una resposta definitiva, sobre la seva existència o inexistència, en el termini màxim d'un mes que estableix la llei.
La Llei 19/2014 no permet oposar al dret d'accés circumstàncies pròpies de l'organització interna de l'Administració, com puguin ser la renovació del personal o una gestió indeguda dels seus arxius.
La pèrdua o destrucció indeguda d'informació pública vulnera tant la normativa de transparència, com la d'arxius, i pot ser objecte de sanció administrativa.
Ajuntament, Empleats públics, Selecció, Obligació de resolució expressa, Silenci administratiu, Deure de diligència en la instrucció del procediment, Protecció de dades personals, Informació inexistent, Sancions administratives en matèria de dret d'accés, Deure de conservació de la informació
Sobre la base dels antecedents i fonaments jurídics exposats, el Ple de la GAIP, en la sessió de 2 de febrer de 2016, resol:
Resolució 191/2017, de 7 de juny
Paralització dels avantprojectes de cobertura de la Ronda de Dalt.
La Reclamació no acredita la presentació efectiva d'una sol·licitud prèvia d'informació pública, ni la data de la seva presentació.
Manca de sol·licitud prèvia d'informació.
Número d'expedient de la Reclamació: 198/2017.
L'article 26 de la Llei 19/2014, de 29 de desembre, de transparència, accés a la informació pública i bon govern (LTAIPBG), estableix que les sol·licituds d'informació pública es poden fer per qualsevol mitjà que permeti tenir constància de la identitat de la persona sol·licitant.
El correu electrònic no proporciona aquesta constància; tanmateix, la GAIP ha reconegut en diverses ocasions la validesa de sol·licituds formulades per correu electrònic si l'Administració sol·licitada les respon i reconeix d'aquesta manera la identitat del sol·licitant.
En aquest cas no s'acredita resposta de l'Administració, de manera que aquesta Comissió de garantia no pot tenir constància no només de la identitat de la persona reclamant, sinó tampoc de l'efectiva presentació de la sol·licitud a l'Administració competent per atendre-la.
En aquestes circumstàncies, la GAIP no pot admetre a tràmit aquesta Reclamació.
L'entitat reclamant pot formalitzar de nou la sol·licitud d'informació a l'Ajuntament, procurant fer-ho de manera que pugui acreditar amb el registre d'entrada l'efectiva presentació de la sol·licitud i la data en què s'ha efectuat.
Si al cap d'un mes des de l'endemà de la presentació de la sol·licitud d'informació no hi ha resposta municipal, pot presentar una nova Reclamació a la GAIP.
Resolució de 21 de gener de 2016, de finalització de la Reclamació 27/2015
Manca de lliurament de la informació sol·licitada, consistent en la documentació justificativa de les pèrdues i despeses extraordinàries del municipi a l'exercici de 2010.
La ciutadania té dret a accedir a la documentació justificativa de les pèrdues i despeses extraordinàries de l'Administració.
Una de les finalitats principals de la nova regulació de la transparència administrativa és la de permetre que la ciutadania i els mitjans, i no només els seus representants i els òrgans públics competents, controlin la gestió econòmica de les diverses administracions.
A fi que la transparència i l'accés a la informació pública siguin reals i no merament formals, cal que la informació lliurada sigui comprensible i adequada a la finalitat de la petició formulada.
La Llei 19/2014 tipifica com a infracció greu no resoldre les sol·licituds d'accés a la informació de manera expressa i motivada dins el termini d'un mes.
Requeriment extemporani i injustificat d'esmena de la sol·licitud presentada.
Ajuntament, Informació comptable i pressupostària, Obligació de resolució expressa, Silenci administratiu, Sol·licitud imprecisa, Format d'accés a la informació, Gratuïtat de l'accés
Sobre la base dels antecedents i fonaments jurídics exposats, el Ple de la GAIP, en la sessió de 21 de gener de 2016, resol:
Resolució de 28 de juliol de 2016, de desestimació de la Reclamació 74/2016
Distinció entre el personal laboral fix i indefinit al servei de l'Administració.
La inadmissió acordada per l'Ajuntament és ajustada a dret perquè la sol·licitud té per objecte una consulta jurídica.
Com afirma motivadament i correcta l'Ajuntament a la resolució impugnada i a l'informe emès durant la tramitació d'aquesta reclamació, la sol·licitud inicial ha de ser inadmesa en aplicació de la causa d'inadmissió de l'article 29.2 LTAIPBG, en virtut de la qual "són inadmeses a tràmit les sol·licituds d'informació consistents en consultes jurídiques o peticions d'informes o dictàmens, sens perjudici dels supòsits de consulta o orientació establerts per la legislació general de procediment administratiu i per les lleis sectorials que es demanin d'acord amb la normativa corresponent".
La petició formulada, en efecte, no té per objecte l'accés a informació pública, sinó que formula una consulta jurídica sobre la diferència existent entre dues categories diverses de personal laboral al servei de les administracions públiques, consulta que excedeix del dret a informació i orientació sobre els requisits jurídics o tècnics que les disposicions vigents imposin als projectes, a les actuacions o a les sol·licituds que els ciutadans es proposin dur a terme reconegut per l'article 35.g de la Llei 30/1992, de 26 de novembre, de règim jurídic de les administracions públiques i del procediment administratiu comú.
Resolució de 17 de novembre de 2016, d'inadmissió de la reclamació 245/2016
Administració: Ajuntament de Sant Vicenç dels Horts
La persona reclamant sol·licita que el zelador de l'Ajuntament de Sant Vicenç dels Horts inspeccioni un mur pertanyent al tancament exterior d'una finca per fer la comprovació pertinent, que es dicti decret d'apuntalament d'aquest, i que els tècnics municipals emetin informe sobre la seva solidesa.
La reclamació consisteix a reiterar la petició que l'Administració reclamada dugui a terme una determinada actuació, però no sol·licita l'accés a informació pública.
El 21 de setembre de 2016 va tenir entrada al registre de la GAIP la Reclamació 245/2016, presentada contra la manca de resolució d'una petició formulada a l'Ajuntament de Sant Vicenç dels Horts.
Concretament, la persona reclamant formula la seva reclamació després d'haver sol·licitat que l'Ajuntament realitzés les actuacions següents:
L'1 de setembre de 2016 la persona reclamant s'havia dirigit per escrit a l'Ajuntament de Sant Vicenç dels Horts per sol·licitar que es duguessin a terme diverses actuacions en relació amb la solidesa d'un mur de tancament exterior d'una finca situada al terme municipal, per entendre que el seu estat de conservació pot comportar un risc per a la seguretat de les persones i les coses.
En no rebre resposta, va formular reclamació davant la GAIP com si la seva sol·licitud hagués tingut per objecte l'accés a una determinada informació, quan el que realment havia sol·licitat a l'Ajuntament de Sant Vicenç dels Horts és que atengués la seva petició que els tècnics municipals comprovessin la solidesa d'un mur i emetessin el corresponent informe.
És a dir, que allò que demana la persona reclamant és que l'Ajuntament, prèvies les comprovacions pertinents, emeti un informe tècnic i no que li doni accés a una informació, per la qual cosa la reclamació incorre en la causa d'inadmissibilitat prevista en l'article 29.2 de la Llei 19/2014, de 29 de desembre, de transparència, accés a la informació pública i bon govern (LTAIPBG).
Per aquest motiu, sense que això suposi cap limitació o perjudici del seu dret a dirigir-se a l'Ajuntament de Sant Vicenç dels Horts per sol·licitar qualsevol actuació que estimi oportuna, aquesta Comissió, atenent els termes de la llei, considera que allò que sol·licita no és matèria de la seva competència.
D'acord amb els antecedents i fonaments jurídics exposats, el Ple de la GAIP, en la sessió de 17 de novembre de 2016, resol per unanimitat:
Resolució de 4 de novembre de 2016, d'inadmissió de les Reclamacions 243/2016 i 244/2016 (acumulades)
Administració: Ajuntament de Sant Vicenç dels Horts
La persona reclamant va sol·licitar que se li comuniqués si les voreres d'un carrer del municipi de Sant Vicenç dels Horts compleixen les disposicions del Codi d'Accessibilitat de Catalunya.
L'objecte de la sol·licitud és una consulta jurídica o la petició d'un informe o un dictamen, no l'accés a informació pública.
El 21 de setembre de 2016 va tenir entrada en el registre de la GAIP la Reclamació 243/2016, que tenia el seu origen en una sol·licitud presentada el dia 1 d'agost de 2016 que tenia per objecte saber si les voreres d'un carrer del municipi de Sant Vicenç dels Horts s'ajustaven a la normativa reguladora de l'accessibilitat de Catalunya.
El mateix dia 21 de setembre de 2016 va tenir entrada, en el registre de la GAIP, la Reclamació 244/2016, idèntica a l'anterior.
Tant de la fonamentació legal de la sol·licitud que és en l'origen de la Reclamació, com del seu contingut, es desprèn que el que interessa a la persona reclamant és la constatació que una obra municipal s'ajusta a la legalitat aplicable que li és d'aplicació.
En concret, si unes voreres compleixen allò que disposa la legislació vigent en matèria d'accessibilitat.
Així es desprèn de la literalitat de la petició, expressada en els termes següents:
(Continua l'escrit transcrivint diversos preceptes legals i jurisprudència del Tribunal Suprem en suport de la seva sol·licitud).
La resposta a la pregunta plantejada no és una dada, una xifra o un document que conté la informació que interessa conèixer a la persona reclamant, en els termes de l'article 2.b) de la Llei 19/2014, del 29 de desembre, de transparència, accés a la informació pública i bon govern (LTAIPBG), sinó que, en el seu cas, és el resultat de la comprovació de les característiques de les voreres concretes a què es refereix la petició, el seu contrast amb la legislació aplicable i la subsegüent valoració, ja sigui tècnica o jurídica, per determinar si compleixen o no la norma.
Per tant, la qüestió plantejada és una consulta jurídica o la petició d'un informe o dictamen, per la qual cosa s'ha de considerar incursa en la causa d'inadmissió de l'article 29.2 de l'LTAIPBG.
En la mateixa data del 21 de setembre de 2016 va tenir entrada, en el registre de la GAIP, la Reclamació que és objecte d'aquesta resolució, juntament amb una altra Reclamació idèntica presentada probablement per error, firmada per la mateixa persona reclamant, adreçada contra el mateix Ajuntament i amb un contingut calcat de la primera, que va ser registrada amb el número 244/2016.
En aplicació, per tant, del que disposen els articles 73 de la Llei 30/1992, dl 26 de novembre, de règim jurídic de les administracions públiques i del procediment administratiu comú, i 57 de la Llei 39/2015, de l'1 d'octubre, del procediment administratiu comú de les administracions públiques, ja que es produeix identitat substancial o íntima connexió entre les dues reclamacions i havent de ser aquesta Comissió qui les ha de tramitar i resoldre, es procedeix a la seva acumulació i resolució de manera conjunta.